CELEX: 62020TN0337
Language: bg
Date: 2020-05-27 00:00:00
Title: Дело T-337/20: Жалба, подадена на 27 май 2020 г. — Hochmann Marketing/EUIPO (bittorrent)

3.8.2020   
            
            
               BG
            
            
               Официален вестник на Европейския съюз
            
            
               C 255/25
            
         
      Жалба, подадена на 27 май 2020 г. — Hochmann Marketing/EUIPO (bittorrent)
      (Дело T-337/20)
      (2020/C 255/32)
      Език на производството: немски
      
         Страни
      
      
         Жалбоподател: Hochmann Marketing GmbH (Ной-Изенбург, Германия) (представител: J. Jennings, Rechtsanwalt)
      
         Ответник: Служба на Европейския съюз за интелектуална собственост (EUIPO)
      
         Данни за производството пред EUIPO
      
      
         Спорна марка: словна марка на Европейския съюз „bittorrent“ — словна марка на Европейския съюз № 3 216 439
      
         Обжалвано решение: решение на четвърти апелативен състав на EUIPO от 30 март 2020 г. по преписка R 187/2020-4
      
         Искания
      
      Жалбоподателят моли Общия съд:
      
                  —
               
               
                  да отмени обжалваното решение,
               
            
                  —
               
               
                  да осъди EUIPO да заплати съдебните разноски.
               
            
         Изложени основания
      
      
                  —
               
               
                  груба грешка при прилагането на правото, защото преобразуването в австрийска марка не било явно изключено,
               
            
                  —
               
               
                  нарушение на член 47 от Хартата на основните права на Европейския съюз и произволно направена констатация, че към нито един момент жалбоподателят не е имал основание да твърди, че на въпроса за използване в Австрия трябва да се даде положителен отговор,
               
            
                  —
               
               
                  нарушение на член 103, параграф 1 от Регламент (ЕС) 2017/1001 на Европейския парламент и на Съвета,
               
            
                  —
               
               
                  груба процесуална грешка и грешка при прилагането на правото, защото апелативният състав не отчел констатацията на Службата и желанието ѝ преобразуването в германска марка да бъде законно,
               
            
                  —
               
               
                  нарушение на член 47 от Хартата на основните права на Европейския съюз поради нееднократно игнориране на представените по дело C-118/18 P доказателства за използване,
               
            
                  —
               
               
                  процесуална грешка и нарушение на член 47 от Хартата на основните права на Европейския съюз, защото не липсвал стопански интерес на жалбоподателя от изхода на производството,
               
            
                  —
               
               
                  груба процесуална грешка и грешка при прилагането на правото поради възприемането на доводите в твърденията на встъпилата страна от 23 септември 2019 г. за недобросъвестно подаване от жалбоподателя на национална заявка за регистрация на марка,
               
            
                  —
               
               
                  груба грешка при прилагането на правото поради изключване на преобразуването съгласно член 139, параграф 2, буква а) от Регламент (ЕС) 2017/1001 на Европейския парламент и на Съвета въз основа на решението по дело C-149/11,
               
            
                  —
               
               
                  груба процесуална грешка и грешка при прилагането на правото, тъй като становището на Службата било поискано едва след отмяната на австрийската марка и Службата до настоящия момент не се била произнесла по доводите на жалбоподателя в молбата за преобразуване,
               
            
                  —
               
               
                  грешка при прилагането на правото, що се отнася до възлагането на съдебните разноски.